CENTAR ZA PRUŽANJE USLUGA U ZAJEDNICI OSIJEK

Vinkovačka 61

31000 Osijek

PROJEKTNI ZADATAK

ZA IZRADU PROJEKTNE DOKUMENTACIJE ZA

IZGRADNJU ZGRADE ZA ORGANIZIRANO STANOVANJE

Slika na kojoj se prikazuje vanjski, nebo, oblak, zgrada

Opis je automatski generiran

# Sadržaj

[1 Sadržaj 2](#_Toc163597986)

[2 UVOD 2](#_Toc163597987)

[3 POSTOJEĆE STANJE 3](#_Toc163597988)

[4 PLANIRANO STANJE 3](#_Toc163597989)

[4.1 KOMUNALNA INFRASTRUKTURA GRAĐEVINSKE ČESTICE 3](#_Toc163597990)

[4.2 TLOCRTNI I VISINSKI ELEMENTI ZGRADE, NAMJENA I DISPOZICIJA PROSTORA 3](#_Toc163597991)

[4.3 TEHNIČKE KARAKTERISTIKE 5](#_Toc163597992)

[4.4 NAMJENA ZGRADE 6](#_Toc163597993)

[5 ZAHTJEVI ZA PROJEKTIRANJE 7](#_Toc163597994)

[5.1 IDEJNO RJEŠENJE 7](#_Toc163597995)

[5.2 Glavni projekt 7](#_Toc163597996)

[5.3 Izvedbeni projekt 8](#_Toc163597997)

[5.4 Sudjelovanje na koordinaciji na projektu 10](#_Toc163597998)

[5.5 Ponuditelj je obvezan pridržavati se slijedećeg: 10](#_Toc163597999)

[6 NAČIN I ROK IZVRŠENJA 10](#_Toc163598000)

[7 VRIJEDNOST USLUGE 11](#_Toc163598001)

[8 NAČIN PLAĆANJA I DOSTAVE ISPORUČEVINA 11](#_Toc163598002)

[9 PODACI O TERMINNU OBILASKA LOKACIJE 11](#_Toc163598003)

# UVOD

Projekt Centra za pružanje usluga u zajednici Osijek za korisnike socijalnih usluga u zajednici obuhvaća izradu projektne dokumentacije za izgradnju i opremanje zgrade namijenjene uspostavi usluge organiziranog stanovanja. Organizirano stanovanje je socijalna usluga kojom se osigurava stanovanje u stambenoj jedinici uz stalnu stručnu i drugu pomoć i potporu u osiguravanju osnovnih životnih potreba te socijalnih, radnih, kulturnih, obrazovnih, rekreacijskih i drugih potreba radi uspostavljanja i održavanja njihovih socijalnih uloga, izjednačavanja njihovih mogućnosti, poboljšanja kvalitete života, poticanja aktivnog i samostalnog življenja te socijalnog uključivanja, ovisno o potrebama korisnika. Pravo na uslugu se priznaje dok za to postoji potreba, a najduže do 26 godina starosti s obilježjima mlade osobe s problemima u ponašanju koje izlaze iz institucionalne skrbi. Pravo na uslugu priznaje se mladima koji:

- se po izlasku iz institucije ne mogu vratiti u svoje obitelji,

- nastavljaju školovanje ili

- traže posao.

Prostor treba biti organiziran prema Pravilniku o mjerilima za pružanje socijalnih usluga NN 110/2022 (23.9.2022.).

Projektom treba predvidjeti izgradnju zgrade za pružanje usluge za organizirano stanovanje i smještaj do 5 korisnika muškog spola uzrasta od 7- 14 godina.

# POSTOJEĆE STANJE

Predmetna čestica na kojoj je planirana izgradnja k.č.2283 k.o. Osijek približno je pravokutnog oblika, proteže se u smjeru sjever-jug, ukupne površine 869 m2, a nalazi se na adresi Ružina 117 u Osijeku. Čestica je neizgrađena.

Čestica ima jedan regulacijski pravac (Ružina ulica), a ostale međe su dvorišne.

Zgrada mora biti usklađena sa urbanističkim uvjetima važećih prostornih planova grada Osijeka te ostalim relevantnim propisima.

# PLANIRANO STANJE

## KOMUNALNA INFRASTRUKTURA GRAĐEVINSKE ČESTICE

PROMETNA POVRŠINA: - kolni pristup treba omogućiti sa novoizgrađenim prilazom u širini od 4,5m iz Ružine ulice sa sjevera. Pješački ulaz u zgradu predvidjeti također preko staze iz Ružine ulice.

VODOOPSKRBA: - predvidjeti novi priključak na gradsku javnu mrežu vodovoda

KANALIZACIJA: - predvidjeti novi priključak na gradsku javnu mrežu kanalizacije

ELEKTROENERGETSKI PRIKLJUČAK:

- predvidjeti novi priključak na javnu elektrenergetsku mrežu

TK PRIKLJUČAK: - predvidjeti novi priključak na javnu TK mrežu

PLIN: - predvidjeti novi priključak na javnu mrežu plinovoda

## TLOCRTNI I VISINSKI ELEMENTI ZGRADE, NAMJENA I DISPOZICIJA PROSTORA

Sukladno odredbama prostornog plana na snazi potrebno je projektirati samostojeću obiteljsku stambenu građevinu, na dvije etaže prizemlje i kat.

Planirana ukupna neto površina kuće je 150-160 m2, uz sljedeće uvjete propisane Pravilnikom o mjerilima za pružanje socijalnih usluga :

* stambena jedinica mora imati neto površinu 150-160 m2, a u sklopu iste potreban broj funkcionalno raspoređenih prostorija namijenjenih korisnicima kao što su: spavaonice, prostor za dnevni odmor, prostorija za pripremu i serviranje hrane te pranje posuđa, kupaonica sa prostorom za održavanje čistoće rublja, a u iznimnim slučajevima ovisno o stupnju podrške potrebno je osigurati prostoriju za potrebe radnika
* Blagovaonica treba biti izdvojena od kuhinje i dnevnog boravka jer će služiti i kao prostor za učenje
* Kuća mora imati jedan izdvojeni WC i dvije kupaonice (kupaonica na gornjoj etaži gdje će biti spavaonice, te na donjoj etaži mala kupaonica u sklopu odgajateljskog prostora i odvojeni WC s umivaonikom male kvadrature na donjoj etaži za korisnike
* spavaonice mogu biti najviše trokrevetne, osim za djecu i mlađe punoljetne osobe s
* stubište unutar stambenog prostora mora imati ogradu i rukohvate cijelom dužinom
* ako objekt ima balkon i terasu, balkon i terasa moraju biti ograđeni ogradom
* oprema stambenog prostora treba biti primjerena potrebama korisničke skupine i odgovarati namjeni pojedine prostorije te tehničkim, higijenskim i estetskim standardima
* u stambenom prostoru u kojem se pruža usluga organiziranog stanovanja mora se osigurati manja prostorija za odgajatelja za smještaj oprema za vođenje i odlaganje evidencije i dokumentacije za radnike koji izvode aktivnosti s korisnicima (osigurati odgovarajući broj stolaca, stolova i polica ili ormara za pripremu i vođenje evidencije te čuvanje dokumentacije i arhive), te ormar koji se može zaključati za pohranjivanje lijekova
* prostorije danju moraju biti osvijetljene prirodnim izvorom svjetlosti, a noću umjetnim izvorom svjetlosti koji osigurava dobru vidljivost u svim prostorijama
* osigurati zaštitu od izravnog prodiranja sunčevih zraka u spavaonicama i prostorijama u kojima se zadržavaju korisnici i radnici, a u spavaonicama treba osigurati mogućnost zamračenja
* u prostorijama u kojima se zadržavaju korisnici i radnici u pravilu se osigurava prirodno prozračivanje, iznimno u prostorijama s nedovoljnim prirodnim prozračivanjem potrebno je osigurati mehaničku ventilaciju
* u spavaonicama i prostorijama u kojima se zadržavaju korisnici i radnici temperatura prostora mora biti temperatura prostora mora biti primjereno kontrolirana (20°C – 28°C) .
* visina prostorija mora iznositi najmanje 240 cm
* mora imati instalaciju za dovod vode i odvodnju otpadnih voda, električnu instalaciju, gromobransku instalaciju, pristup fiksnoj ili mobilnoj telefonskoj mreži i internetu
* sve instalacije, uređaji i oprema moraju imati važeće isprave o pregledu, ispitivanju i provjeri ispravnosti električne instalacije, gromobranske instalacije, sustava za grijanje i pripremu tople vode, sustava za dojavu požara, o zdravstvenoj ispravnosti vode, te stručni nalaz dimnjačara i isprave o nepropusnosti plinskih instalacija, ako je primjenjivo
* u prostorijama koje služe za održavanje osobne higijene i fizioloških potreba korisnika i radnika, pripremu obroka, pranje rublja i čišćenje mora se omogućiti korištenje tekuće tople i hladne vode s odvodnjom
* Okoliš i vanjski izgled zgrade moraju biti uređeni i osvijetljeni
* Zgrada u kojoj se pružaju socijalne usluge smještaja mora imati izveden sustav za dojavu požara
* Spavaonica može biti opremljena s najviše tri ležaja. Iznimno, spavaonica veća od 20 m2 može biti opremljena s najviše četiri ležaja, a spavaonica veća od 25 m2 s najviše pet ležajeva.

## TEHNIČKE KARAKTERISTIKE

TEMELJI: -armirano betonski trakasti

VERTIKALNA NOSIVA KONSTRUKCIJA:

- nosivi zidovi prizemlja od blok opeke, debljine od 25 do 30cm

- nosivi zidovi kata od blok opeke, debljine 25 do 30 cm

STROPNE KONSTRUKCIJE:

-stropna konstrukcija prizemlja: armirano-betonska ili polumontažna stropna konstrukcija

PREGRADNI ZIDOVI:

-svi pregradni zidovi su od blok ili pune opeke, debljine 6 do 12 cm

KROVNA KONSTRUKCIJA:

- nosiva konstrukcija armirano-betonska

POKROV: -ravni krov

LIMARIJA: - sva limarija izvedena je od pocinčanog bojanog lima

STOLARIJA: -sva stolarija, vanjska i unutarnja je od PVC-a sa troslojnim IZO staklom

HIDROIZOLACIJA:

- izvesti sukladno pravilima struke

TOPLINSKA IZOLACIJA:

- izvesti sukladno pravilima struke

ZAŠTITA OD SUNCA: -rolete s Al lamelama

OBRADA PODOVA:

-keramičke pločice u hodnicima, dnevnom boravku, sanitarnim čvorovima, WC-ima, kuhinji, kotlovnici, spremištima

-panel parket u svim sobama, dnevnom boravku, uredima

OBRADA ZIDOVA:

- gletano i obojano disperzivnim bojama

INSTALACIJE VODOVODA: -PE višeslojne tlačne vodovodne cijevi

INSTALACIJE KANALIZACIJE: -vodonepropusne PVC kanalizacijske cijevi

I

NSTALACIJE ELEKTRIKE. -svi razvodni vodovi, napajanje i rasvjeta polažu se u fleksibilnim cijevima u zidovima i stropu, antenski i telefonski vodovi u samogasivim cijevima

-izvodi se instalacija zaštite od munje

-izvodi se instalacija vatrodojave

INSTALACIJE GRIJANJA: - centralno grijanje putem dizalice topline za grijanje i klimatizaciju prostorija i/ili kotlovnica s kondenzacijskim plinskim bojlerom

-radijatorsko grijanje i/ili podno grijanje

-solarni sustav (grijanje sanitarne vode)

-hlađenje

SANITARNI UREĐAJI: -kupaonice (tuš, umivaonik, bide, WC školjka)

-WC (WC školjka, umivaonik)

-kotlovnica (vindabona, solarni bojler)

## NAMJENA ZGRADE

Namjena zgrade biti će organizirano stanovanje za djecu s problemima u ponašanju. U odnosu na planiranu namjenu predviđa se izgradnja stambene građevine na slijedeći način:

PRIZEMLJE: - u prizemlju organizirati prostore za dnevni boravak, kuhinju , blagovaonicu, sanitarni čvor, ostavu / spremište, ured, te vanjski prostor za druženje na otvorenom.

I. KAT: -u katnoj etaži planirati 4 spavaće sobe: tri dvokrevetne i jednu jednokrevetnu, katno spremište (spremište za rublje i spremište sredstava za čišćenje) i prateće pomoćne, odnosno sanitarne prostorije.

Predviđa se da će u zgradi biti moguće organizirati boravak do max 8 osoba.

U prednjem dijelu parcele osigurati potrebna parkirališna mjesta, a u stražnjem dvorišnom dijelu parcele osigurati ozelenjenu površina s terasom na otvorenom uz vanjsku alatnicu i vanjska igrala.

Predvidjeti centralni sustav grijanja, predviđa se ugradnja centralnog radijatorskog grijanja sa kondenzacijskim plinskim bojlerom i/ili centralnog grijanja putem dizalice topline za grijanje i klimatizaciju prostorija. Priprema potrošne tople vode se predviđa solarnim krovnim kolektorima. Ovisno o odabranom načinu grijanja potrebno je u prizemlju zgrade predvidjeti odgovarajući prostor za smještaj sustava grijanja i pripreme tople vode.

Električne instalacije zgrade se u cijelosti izvode u skladu s namjenom, uz ugradnju centralnog antenskog sustava, internetske mreže, te sustava vatrodojave.

Predvidjeti sve vanjske i unutarnje instalacije vodovoda i kanalizacije.

# ZAHTJEVI ZA PROJEKTIRANJE

## IDEJNO RJEŠENJE

**Projektant je dužan prethodno izraditi idejno rješenje kao podlogu na temelju koje će ishoditi posebne uvjete i uvjete priključenja. Idejno rješenje mora odobriti investitor.** Projektant je dužan izraditi idejno rješenje predmetnog objekta sa svim nacrtima (tlocrti prizemlja, I. kata, krova, poprečni i uzdužni presjeci, pročelja)

## Glavni projekt

Projektant podnosi zahtjev za ishođenje posebnih uvjeta i uvjeta priključenja. Projektant je dužan izraditi glavni projekt u skladu sa izdanim posebnim uvjetima i uvjetima priključenja.

Glavni projekt izraditi sukladno važećem zakonu, pravilnicima i propisima RH, te isti mora sadržavati one odgovarajuće projekte pojedinih struka koji su potrebni za davanje cjelovitog i usklađenog tehničkog rješenja građevine(arhitektonski projekt, projekt fizikalnih svojstava građevine, projekt konstrukcije, projekt vodovoda i kanalizacije, elektrotehnički projekt, projekt strojarskih instalacija, geodetski elaborat, elaborat zaštite od požara, elaborat zaštite od buke, plan izvođenja radova...), prikaza smještaja građevine u prostoru i dokazivanje ispunjavanja temeljnih zahtjeva za građevinu, kao i drugih zahtjeva i uvjeta iz Zakona o gradnji, uvjeta gradnje na određenoj lokaciji, posebnih zakona i propisa donesenih na temelju tih zakona.

Glavni projekt sadrži sve potrebne elaborate.

Ponuditelj je dužan izraditi plan izvođenja radova.

Arhitektonskim, elektrotehničkim, građevinskim projektima, prometnim elaboratom za ceste te elaboratima koji su poslužili kao podloga za izradu projekata, planom izvođenja radova pobliže se obrađuju pojedini sklopovi građevine ili njezini dijelovi odnosno oblikovanje građevine, te se procjenjuju troškovi za njezino građenje. Svi odgovarajući projekti pojedinih struka koji čine projekt građevine moraju biti međusobno usklađeni i tako usklađeni moraju prikazivati cjelovitu građevinu u tehničko-tehnološkom i funkcionalnom smislu. Svaki odgovarajući projekt pojedine struke mora sadržavati iskaz procijenjenih troškova građenja - troškovnik za dio građevine na kojeg se odnosi, a u prvoj mapi mora biti zajednički iskaz procijenjenih troškova građenja (provesti obračun troškova pojedine stavke troškovnika prema količinama i jediničnim cijenama). Glavni projekt mora sadržavati sve grafičke prikaze koje je potrebno imati na gradilištu kako bi se građevina mogla izvesti na projektirani način te na način da se za isto ne ugovora niti dodatno izrađuje izvedbeni projekt osim traženih izvedbenih projekata.

Svi projekti moraju biti međusobno usklađeni, te moraju akceptirati prilaze građevina, te se projektiranim zahvatima ne smije utjecati na njihove lokacijske uvjete .

## Izvedbeni projekt

* Izvedbeni arhitektonski projekt

• nacrti armature i radionički nacrti,

• troškovnici građevinskih, obrtničkih i instalaterskih radova,

• projekt opreme s troškovnikom

Ponudbeni troškovnik i ponudbena dokumentaciju za radove potrebno je izraditi prema cjelinama, sa specifikacijom materijala, količina i radova.

Projektna dokumentacija mora biti izrađena u skladu sa Zakonom o javnoj nabavi (NN 120/16), pri čemu Izvršitelj ima posebnu obvezu tehničku specifikaciju (tehnički opis i troškovnik) izraditi na način da u potpunosti primjeni odredbe Zakona o javnoj nabavi.

Troškovnik radova koji će se koristi za postupak javne nabave radova izraziti bez jediničnih cijena te uvezati u zasebnu mapu (ili nekoliko zasebnih mapa s rekapitulacijom) i u elektroničkom zapis (CD/DVD) u xls formatu.

Upute za izradu troškovnika:

Izvršitelj ima posebnu obvezu tehničke specifikacije (tehnički opis i troškovnik) izraditi uz

primjenu odredaba Zakona o javnoj nabavi (ZJN 2016), naročito članaka 206. do 211., te važećim propisima koje se odnose na tehničke specifikacije.

Sukladno čl. 209 ZJN 2016, uz poštovanje obveznih nacionalnih tehničkih pravila, pod uvjetom da su u skladu s pravom Europske unije, tehničke specifikacije se formuliraju na jedan od sljedećih načina:

1. u obliku izvedbenih ili funkcionalnih zahtjeva, koji mogu uključivati karakteristike koje se odnose na zaštitu okoliša, pod uvjetom da su parametri dovoljno precizni kako bi ponuditelji mogli odrediti predmet nabave, a javni naručitelji dodijeliti ugovor

2. upućivanjem na tehničke specifikacije i uz uvažavanje sljedećeg redoslijeda prioriteta, na nacionalne norme kojima su prihvaćene europske norme, europska tehnička odobrenja,

zajedničke tehničke specifikacije, međunarodne norme, druge tehničke referentne sustave koje su utvrdila europska normizacijska tijela, ili ako bilo koji od prethodnih ne postoji, na nacionalne norme, nacionalna tehnička odobrenja ili nacionalne tehničke specifikacije koje se odnose na projektiranje, izračun i izvođenje radova te uporabu robe, pri čemu svako upućivanje mora biti popraćeno izrazom »ili jednakovrijedno«

3. u obliku izvedbenih ili funkcionalnih zahtjeva iz citirane točke 1., s upućivanjem na tehničke specifikacije iz citirane točke 2. kao sredstvom pretpostavke sukladnosti s takvim izvedbenim ili funkcionalnim zahtjevima

4. upućivanjem na tehničke specifikacije iz citirane točke 2. za određene karakteristike te upućivanjem na izvedbene ili funkcionalne zahtjeve iz citirane točke 1. za ostale karakteristike.

Sukladno članku 210. ZJN 2016 Tehničke specifikacije **ne smiju upućivati na određenu robnu marku ili izvor**, ili određeni proces s obilježjima proizvoda ili usluga koje pruža određeni gospodarski subjekt, ili na zaštitne znakove, patente, tipove ili određeno podrijetlo ili proizvodnju ako bi to imalo učinak pogodovanja ili isključenja određenih gospodarskih subjekata ili određenih proizvoda, osim ako je to opravdano predmetom nabave. Upućivanje je iznimno dopušteno ako se predmet nabave ne može dovoljno precizno i razumljivo opisati sukladno članku 209. ZJN 2016. U tom slučaju u stavkama troškovnika gdje je dozvoljeno nuđenje jednakovrijednog potrebno je predvidjeti rubriku u kojoj su navedeni kriteriji za ocjenu jednakovrijednosti (minimalne bitne karakteristike proizvoda koje moraju biti ispunjene da bi se ponuđeni proizvod smatrao jednakovrijednim). Kriterije za ocjenu jednakovrijednosti potrebno je definirati na način da istima može udovoljiti najmanje dva proizvoda različitog proizvođača. Radovi će se ugovarati putem javne nabave i zbog toga je potrebno u opisima svih stavki troškovnika izbjegavati formulaciju kao što je npr. „po odabiru projektanta/naručitelja/investitora“. Svaka stavka mora biti jednoznačno opisana i ne može biti podložna naknadnim tumačenjima prilikom izvedbe. Uz troškovnik treba priložiti sve nacrte, sheme i sl. na koje se projektant poziva u opisima pojedinih stavki troškovnika ili detaljno opisati stavku. Također u opisima stavaka troškovnika potrebno je izbjegavati izraz kao što je npr. „paušal“ za jedinicu mjere po kojoj se stavka obračunava.

Ukoliko se za jedinicu mjere po kojoj se stavka troškovnika obračunava koristi izraz „komplet“, upisivanje cijene potrebno definirati na način da je moguć upis isključivo jedinične i ukupne cijene kompleta, a ne upis cijene za pojedine elemente (podstavke) iz opisa takve stavke.

Dozvoljeno u ovakvoj stavci definirati mjesta za upis nuđenog proizvoda.

Također stavke troškovnika nije dopušteno opisivati na način da se njima nabavljaju dodatni (nepredviđeni) radovi/roba/usluge. Sve stavke troškovnika potrebno je što jasnije opisati, dati osnovne i bitne tehničke specifikacije, točne količine, materijale i ostale bitne karakteristike predmeta nabave kako bi ponuditelj mogao dati što kvalitetniju ponudu i kako bi se osiguralo načelo transparentnosti i jednakog tretmana.

Kao zadnju stranicu troškovnika također potrebno je predvidjeti i rekapitulaciju za cjelokupno ponuđeni predmet nabave.

Nadalje, potrebno je predvidjeti i rubriku za upisivanje naziva/modela/tipa robe i naziv proizvođača i zemlje porijekla robe (rubriku za nuđenje jednakovrijednog proizvoda u Excel formatu troškovnika kao zasebna ćelija u stavci). Troškovnik mora naročito obuhvaćati sve potrebne radove (svih struka), sadržavati formule koje omogućavaju množenje i zbrajanje cijena te biti izrađen u Excel formatu sa zaključanim ćelijama, osim ćelija za unos jedinične cijene i ćelije za upis ponuđenog proizvoda koje su otključane te ponuditeljima omogućuju upisivanje.

Troškovi ishođenja atestne dokumentacije koju treba predati kod izvedbe pojedine stavke ne iskazuju se kao zasebna stavka već se u opisu stavke navodi da ti troškovi moraju biti uključeni

u jediničnu cijenu te stavke budući da je zakonska obveza izvođača priložiti atestnu dokumentaciju za ugrađene proizvode.

Pojedini poslovi koje ugovara Naručitelj vezano uz priključenja objekta na komunalnu infrastrukturu (HEP i sl.) nisu sastavni dio ovog troškovnika već se ugovaraju zasebno.

Stavke troškovnika moraju biti opisane (tehničke specifikacije, karakteristike, funkcije) na način da pojedinačno i u njihovoj ukupnosti:

- odražavaju ekonomičnost primijenjenih rješenja ,

- odražavaju rješenja u odnosnim strukama (za radove i opremu koji se izvode, isporučuju i montiraju) koja su sukladna propisima u tom području, te važećim hrvatskim i EU standardima

i normama,

- opisi budu što jednostavnije sročeni na način da se definiraju samo ključne tehničke karakteristike i funkcije.

Projektno rješenje za izvođenje radova i nabavu opreme se mora uklopiti u planiranu cijenu radova i opreme za uređenje nekretnine, a koja trenutno nije utvrđena s obzirom da Naručitelj još nije potpisao ugovor o dodijeli bespovratnih sredstava. Točna cijena radova i opreme, kao i broj infrastrukturnih jedinica će biti poznat po potpisu ugovora o dodijeli bespovratnih sredstava te će se odabrani ponuditelj s ovim informacijama na vrijeme upoznati. Bez obzira na cijenu radova i opreme, opsega posla koji je predmet ove nabave te je definiran ovim Projektnim zadatkom, neće se mijenjati.

## Sudjelovanje na koordinaciji na projektu

Ponuditelj je dužan angažirati ovlaštene stručnjake s odgovarajućom stručnom spremom i radnim iskustvom na izradi dokumentacije koja je predmet ovog predmeta nabave.

Ovlašteni stručnjaci dužni su se odazvati koordinacijskim sastancima. Glavni projektant dužan je prisustvovati svakom koordinacijskom sastanku, a ostali stručnjaci po potrebi. **Koordinacijski sastanci održavati će se najmanje jednom tjedno u prostorijama Naručitelja.**

## Ponuditelj je obvezan pridržavati se slijedećeg:

Projektant ima posebnu obvezu odazvati se na poziv Naručitelja pri realizaciji projekta i na svoj rizik i o svome trošku otkloniti sve uočene nedostatke na izrađenoj projektnoj dokumentaciji koje je sam prouzročio, i to bilo da je propustio izraditi određeni dio projektne dokumentacije, bilo da je projektnu dokumentaciju ili jedan njezin dio izradio u suprotnosti s projektnim zadatkom, zakonskom regulativom, tehničkim propisima, pravilnicima i pravilima struke.

Projektant je u obvezi da na pisani zahtjev Naručitelja, u svim fazama izrade projektne dokumentacije, izvrši sve potrebne pravovremeno iskazane izmjene u projektu koje Naručitelj ocijeni korisnim, a koji su u skladu s pravilima struke, u svrhu ispunjenja i zaštite Naručiteljevih interesa opisanih u projektnom zadatku, bez prava na naknadu.

Projektant je obvezan u obavljanju usluga zastupati interese Naručitelja, na način da razmatra i predlaže racionalnija rješenja tijekom izrade dokumentacije. Geodetske podloge i elaborati se izrađuju na geodetskim podlogama koje uključuju snimak stvarnog stanja na terenu - geodetsku situaciju, preklopljenu s kopijama katastarskog plana, u odgovarajućem mjerilu. Geodetsku situaciju postojećeg stanja na terenu snimati u koridoru zahvata, a prema potrebi i šire. Na geodetskoj situaciji detaljno, u visinskom i položajnom smislu prikazati sljedeće: - sve instalacijska okna u parteru (vodovod, kanalizacija, DTK, odvodnja oborinskih voda i sl.). Nakon obilježavanja međnih linija trajnim međnim oznakama, potrebno je pozvati i s novoformiranim međama upoznati katastarske posjednike i zemljišnoknjižne vlasnike svih susjednih katastarskih čestica, te s njima napraviti Izvješće o utvrđivanju međa i drugih granica, te o novom razgraničenju.

Glavni projekt mora sadržavati sve grafičke prikaze koje je potrebno imati na gradilištu kako bi se građevina mogla izvesti na projektirani način.

Svu ugovorenu projektnu dokumentaciju potrebno je dostaviti u minimalno 3 primjerka te u elektroničkom zapisu (CD/DVD), u pdf-u, a troškovnike objedinjene po pojedinim vrstama radova u xls formatu.

# NAČIN I ROK IZVRŠENJA

Izvršitelj se obvezuje izvršiti usluge u sljedećim rokovima:

* 30 dana od dana potpisa ugovora za izradu idejnog rješenja
* 60 dana od dana suglasnosti naručitelja na odabrano idejno rješenje za pribavljanje posebnih uvjeta i izradu glavnog projekta
* 30 dana od dana ishođenja građevinske dozvole izradu izvedbenog projekta s

troškovnikom

# VRIJEDNOST USLUGE

Procijenjena vrijednost nabave (bez PDV-a): 18.000,00 €

U cijenu su uključeni svi troškovi potrebni za izradu projektne dokumentacije od strane ovlaštenih struka za poslove projektiranja, fizičkih i pravnih osoba zaduženih od strane investitora u fazi izrade projekta, ispitivanja, dokazivanja, odnosno istraživanja osoba ovlaštenih za obavljanje istih na temelju posebnog zakona, osim troškova u sklopu provedbe upravnog postupka na ishođenju ugovorenih upravnih akata, jer je navedeno obveza Naručitelja.

U cijenu su uključene i izmjene i dopune projektne dokumentacije, koje su posljedica nedostataka u projektnoj dokumentaciji.

# NAČIN PLAĆANJA I DOSTAVE ISPORUČEVINA

Plaćanje prema dinamici izvršenja posla, a koje uključuje i sve eventualne izmjene do ishođenja pravomoćne građevinske dozvole.

Izvršitelj će po izradi i dostavi projektne dokumentacije u skladu s rokovima (Idejno rješenje- 30 dana od dana potpisa ugovora, glavni projekt u roku 60 dana od dana suglasnosti naručitelja na odabrano idejno rješenje, izvedbeni projekti s troškovnicima u roku 30 dana od dana ishođenja građevinske dozvole) ispostaviti račun Naručitelju po isporuci dokumentacije prema specifikaciji iz ugovornog troškovnika u tablici:

|  |  |  |  |
| --- | --- | --- | --- |
| **RB** | **Aktivnost** | **Isplata po odobrenju dokumentacije od strane Naručitelja/podnesenom zahtjevu** | **Isplata nakon uspješnog okončanja postupka/izdavanje pravomoćnog akta** |
| 1) | Izrada idejnog rješenja | 30% ukupne cijene |  |
| 2) | Izrada Glavnog projekta | 50% ukupne cijene |  |
| 3) | Ishođenje pravomoćne građevinske dozvole |  | 10% ukupne cijene |
| 4) | Izrada Izvedbenog projekta s troškovnikom | 10% ukupne cijene |  |

Račun za Idejno rješenje Izvršitelj će dostaviti po isporuci istog.

Račun za glavni projekt sa pripadajućim elaboratima i planom izvođenja radova Izvršitelj će dostaviti po isporuci glavnog projekta sa pripadajućim elaboratima i planom izvođenja radova.

Račun za ishođenje pravomoćne građevinske dozvole izvršitelj će dostaviti po zaprimanju iste od strane Naručitelja.

Račun za izvedbeni projekt i troškovnik Izvršitelj će dostaviti po isporuci izvedbenih projekata i troškovnika.

Troškovnik radova koji će se koristi za postupak javne nabave izraziti bez jediničnih cijena te uvezati u zasebnu mapu te dostaviti i u elektroničkom zapis (CD/DVD) u xls formatu. Troškovnik radova koji prikazuje procjenu troškova građenja uvezati u zasebnu mapu te dostaviti i u elektroničkom zapis (CD/DVD) u xls formatu.) Izvedbeni projekt i troškovnik se isporučuje u minimalno 3 primjerka te u elektroničkom zapisu (CD/DVD), u pdf -u, a troškovnik u xls formatu.

Izvršitelj se obvezuje ispostaviti račun sa svim potrebnim prilozima. Primljeni račun Naručitelj će platiti u roku od 30 dana od dana kada je zaprimljen ispravan račun.

U slučaju da račun nije ispravan Naručitelj će Izvršitelju vratiti račun, te je Izvršitelj obvezan izdati novi račun i isti dostaviti Naručitelju.

# PODACI O TERMINNU OBILASKA LOKACIJE

Gospodarskim subjektima se, s obzirom na zahtjevnost objekta i specifičnost njegove namjene, preporuča pregled lokacije objekata za čije projektiranje se povodi predmetna nabava, o svom vlastitom trošku te prikupljanje svih potrebnih podataka za izradu ponude. Pregled lokacije omogućit će se zainteresiranim gospodarskim subjektima uz prethodnu pisanu ili usmenu najavu na adresu elektroničke pošte: korisnik405@socskrb.hr ili na broj telefona 031/274 033 najmanje 24 sata prije pregleda, a o točnom vremenu u kojem se omogućava pregled gospodarski subjekt biti će obaviješten elektroničkom poštom u najkraćem mogućem roku ne dužem od 4 sata. Gospodarski subjekti **nisu obvezni** izvršiti pregled lokacije. Smatrat će se da je gospodarski subjekt prije davanja ponude upoznat s lokacijom, da je u svemu proučio dokumentaciju o nabavi, da je došao do svih potrebnih podataka koji utječu na izvršenje usluge, te da je na osnovu svega toga podnio svoju ponudu.